
The brode ryver somtyme wexeth dreye. The grete townes seen we wane and wende. Then may je see that al this thing hath ende.
*Of man and womman sen we wel also, That nedeth in oon of thise termes two, This is to seyn, in youthe or elles age, He moot ben deed, the kyng as schal a page : Som in his bed, som in the deepe see, Som in the large feeld, as men may se, Ther helpeth naught, al goth that ilke weye. Thanne may I seyn that al this thing moot deye. What maketh this but Jupiter the kyng ? The which is prynce and cause of alle thing, Convertyng al unto his propre welle, From which it is deryved, soth to telle. And here agayns no creature on lyve Of no degre avaylleth for to stryve.
' Than is it wisdom, as it thinketh me, To maken vertu of necessite, And take it wel, that we may nat eschue, And namelyche that to us alle is due. And who so gruccheth aught, he doth folye, And rebel is to him that al may gye. And certeynly a man hath most honour To deyen in his excellence and flour, Whan he is siker of his goode name. Than hath he doon his freend, ne him, no schame, And gkdder oughte his freend ben of his deth,-Whaa with honour up-golden is his breth, Thanne whan is name appalled is for age ; For al forgeten is his vasselage, Thanne is it best, as for a worth! fame. To dyen whan a man is best of name. The contrarye of al this wilfulnesse. Why grucchen we ? why have we hevynesse, That good Arcyte, of chyvalrye the flour, Departed is, with duete and honour